Bíllinn lá á hvolfi á miðri götunni . ljósmynd / Alexander Freyr Einarsson Óvenjuleg sjón blasti við vegfarendum við Fellsmúla fyrr í dag þegar bíll lá á hvolfi á miðri götu . Samkvæmt upplýsingum frá lögreglu barst tilkynning um bílinn klukkan 10:40 og eru lögreglumenn nú við störf á vettvangi . Ekki er ljóst að svo stöddu hvað olli því að bíllinn fór á hvolf , en á mynd af vettvangi má sjá að ekki er neinn inni í bílnum . Samkvæmt upplýsingum frá lögreglu var um að ræða árekstur tveggja bifreiða . Annarri , þeirri sem valt , var ekið út frá bifreiðastæði og hinni var ekið eftir húsagötu nálægt gatnamótum Fellsmúla og Háaleitisbrautar . Ökumaður fyrrnefndu bifreiðarinnar meiddist minni háttar og var fluttur á slysadeild .